Előterjesztő: Toma Richárd polgármester

Előterjesztést készítette: dr. Bacsárdi József jegyző, Kovács Katalin pénzügyi csoportvezető

Mellékletek: 14 db melléklet

**Előterjesztés**

**A Képviselő-testület 2032. …………. ülésére**

Előterjesztés tárgya: a 2022. évi zárszámadási rendelet

Tárgykört rendező jogszabályok:

- a 2011. évi CXCV. törvény az államháztartásról

- a 368/2011.(XII.31.) Kormányrendelet az államháztartásról szóló törvény végrehajtásáról

- a 4/2013.(I.11.) Kormányrendelet az államháztartás számviteléről

- a 2021. évi XC. törvény Magyarország 2022. évi központi költségvetéséről

**Tisztelt Képviselő-testület!**

Bana Község Önkormányzata a Magyarország 2022. évi költségvetéséről szóló a 2021. évi XC. törvény alapján elfogadott költségvetése szerint elsősorban a zavartalan működtetésre és a takarékos gazdálkodásra törekedett. A kötelező feladatokon túl az önként vállalt feladatokat – lehetőségeihez mérten – szerette volna ellátni. Az előző év takarékos gazdálkodásának és a TOP-os pályázatok támogatási előlegének eredményeként a költségvetésben 157.569.087 forint pénzmaradvány biztosított forrást a fejlesztésekhez és a működtetéshez.

A költségvetés összeállításakor az önkormányzat költségvetési mérlege 388.285.473 forint bevételi és kiadási előirányzatot mutatott. Év közben a pénzmaradvány elszámolás és a többletforrások érkezését követően a kiadási előirányzatok növelésére is lehetőség nyílt, így a módosított költségvetés főösszege 574.646.684 forintra emelkedett.

*A 2021. évi költségvetési beszámoló mérlegét a rendelet-tervezet 1. és 4. mellékletében részletezzük.*

Bana Község Önkormányzata a 2022. évet 564.457.031 Ft bevételi és 254.329.078 Ft kiadási főösszeggel zárta. Ezen belül a költségvetési bevétele 157.569.087 Ft, míg költségvetési kiadása 175.364.183 Ft volt.

Az Áht 102. § (3) bekezdése előírja, hogy zárszámadáskor a költségvetési év terv- és tényadatain felül az előző évi tény adatokat is be kell mutatni. Ennek a jogszabályi előírásnak az alábbiak szerint teszünk eleget:

adatok forintban

|  |  |  |  |  |  |  |  |
| --- | --- | --- | --- | --- | --- | --- | --- |
| **Bevétel** | | | | **Kiadás** | | | |
| *jogcím* | *2021. évi tény* | *2022. évi terv* | *2022. évi tény* | *jogcím* | *2021. évi tény* | *2022. évi terv* | *2022. évi tény* |
| működési célú támogatások államháztartáson belülről | 103.779.495 | 110.409.037 | 110.409.037 | személyi juttatások | 69.054.096 | 96.426.191 | 82.075.752 |
| felhalmozási célú támogatások államháztartáson belülről | 109.940.286 | 161.349.423 | 158.748.896 | munkaadót terhelő járulékok és szoc.hó | 10.355.567 | 12.015.252 | 10.403.233 |
| közhatalmi bevételek | 46.777.327 | 47.397.162 | 47.149.986 | dologi kiadások | 43.860.389 | 54.261.230 | 40.784.941 |
| működési bevételek | 7.565.686 | 8.961.645 | 7.779.359 | ellátottak juttatásai | 4.556.080 | 4.571.500 | 4.504.663 |
| felhalmozási bevételek | 0 | 0 | 0 | egyéb működési célú kiadások | 65.475.965 | 15.807.789 | 14.487.051 |
| működési célú átvett pénzeszközök | 1.191.000 | 880.000 | 880.000 | beruházások | 13.883.979 | 48.665.872 | 14.932.113 |
| felhalmozási célú átvett pénzeszközök | 0 | 2.200.000 | 2.200.000 | felújítások | 0 | 257.774.291 | 8.176.430 |
|  |  |  |  | egyéb felhalmozási célú kiadások | 0 | 0 | 0 |
|  |  |  |  | tartalék | 0 | 33.984.446 | 0 |
| ***költségvetési bevétel*** | ***269.253.794*** | ***331.197.267*** | ***327.167.268*** | ***költségvetési kiadás*** | ***207.186.076*** | ***489.522.125*** | ***175.364.183*** |
| maradvány | 95.393.530 | 157.569.087 | 157.569.087 |  | 0 | 0 | 0 |
| irányítószervi támogatás | 61.847.395 | 80.128.614 | 73.968.950 | irányítószervi támogatás | 61.847.395 | 80.124.559 | 73.968.950 |
| megelőlegezések | 3.392.085 | 5.751.716 | 5.751.716 | megelőlegezések visszafizetése | 3.284.246 | 4.995.945 | 4.995.945 |
| **bevételek mindösszesen** | **429.886.804** | **574.646.684** | **564.457.031** | **kiadások mindösszesen** | **272.317.717** | **574.646.684** | **254.329.078** |

*A bevételek alakulását a rendelet-tervezet 2. melléklete szemlélteti.*

2022. évben az önkormányzatok működési támogatása jogcímen 110.409.037 forint biztosította a zavartalan működtetést. Felhalmozási célú támogatásra is érkezett pénzeszköz, gyermeknevelést támogató humán infrastruktúra fejlesztésére 112.140.351 Ft, út, híd, kerékpárforgalmi létesítmény, vízelvezető rendszer építése és felújítására 39.572.168 Ft, valamint Óvodai játszóudvar, közter. játszóterek fejlesztésére 5.986.377 Ft támogatás érkezett az Önkormányzatunkhoz.

Közhatalmi bevételként 47.149.986 forint átutalása történt az önkormányzat adószámláira. Iparűzési adóból 43.889.208 Ft, magánszemélyek kommunális adójaként 2.667.913 Ft, míg talajterhelési díjként 282.600 Ft, pótlékként, bírságként 300.265 Ft bevétellel számolhattunk.

Működési bevételként 7.779.359 forint növelte forrásainkat. Elsősorban bérleti díjakból, térítési díjakból és egyéb szolgáltatások bevételeként.

Felhalmozási bevétel 2022. évben 2.200.000 Ft volt, a 271 hrsz-ú és a 272 hrsz-ú telkek értékesítésésől

Működési célú támogatási bevételként 880.000 forintot könyvelhettünk el.

Hitelfelvételt nem tervezett az önkormányzat, és év közben nem is került sor hitelműveletre.

Pénzmaradványként 157.569.087 forint került tervezésre. A tervezett összegből 100.140.290 Ft átvezetésre került az egyéb felhalmozási célú támogatások előirányzatra, így a maradvány összege 57.569.087 Ft-ra változott, amely megegyezik a 2021. évi beszámolóban elfogadott maradvány összegével.

*A kiadások alakulását a rendelet-tervezet 3.és 4. melléklete mutatja.*

2022. évben a kiadások főösszege 254.329.078 Ft összegben realizálódott. A működési kiadások összege 152.255.640 forint, melyből a személyi juttatások aránya 53,9 %, összege 82.075.752 Ft. Ehhez 10.403.233 forint összegű járulékfizetési kötelezettség társult, ami 6,8 %-nak felel meg a működési kiadásokon belül. A dologi kiadásokra fordított összeg 40.784.941 forint volt. A Komárom és Környéke Önkormányzati Társulás működéséhez 670.319 forinttal járult hozzá önkormányzatunk. A Nagyigmándi mikro-társulásnak átadott 5.030.338 forint a szociális feladatok ellátását finanszírozta. A Közös Önkormányzati Hivatal működéséhez 4.471.152 forintot adtunk át. A második félévi támogatás átutalása áthúzódott a 2023-as költségvetési évre, fedezete a pénzmaradvány volt. A Bursa ösztöndíjasoknak is juttattunk összesen 325.000 forintot.

Államháztartáson kívüli pénzeszköz átadásként 3.668.000 forintot utaltunk át elsősorban a Sport Egyesületnek, a Tűzoltóknak, a Mosolygó Bóbiták Alapítványnak, az Iskolánkért Közhasznú Alapítványnak, a Magyar Vöröskereszt helyi szervezetének.

A segélykeretből 4.504.663 forint összegű támogatással segítette az önkormányzat a rászorulókat (születési támogatás, lakhatási támogatás, gyógyszer költség átvállalás, temetési támogatás, rendkívüli települési támogatás).

Az Önkormányzatnál 2022. évben az alábbi beruházások valósultak meg: A Csapadékvíz elvezetés fejlesztésének támogatása pályázat keretében 40.621.321 Ft került kifizetésre.. A Magyar Falu program keretében az óvodai játszóudvar fejlesztésére 5.986.377 Ft-ot fordított az Önkormányzat.

Ingatlan vásárlásra is sor került a 0175/54 hrsz-ú és a 0184/367 hrsz-ú területek megvásárlásával 400.000 Ft értékben.

A kisebb összegű beruházások között kézi mikrofon szett, motorfűrész és a könyvtári könyvek beszerzése valósult meg.

2022. évben valósult meg a Magyar Falu köztemető infrastruktúra fejlesztése 8.176.430 Ft összegben.

Hitele nem volt az önkormányzatnak, így hiteltörlesztésre sem került sor.

A beszámolási időszakban önkormányzatunk cél- és címzett támogatást nem kapott.

*A maradvány összegéről a rendelet-tervezet 7. melléklete rendelkezik.*

2022. évi maradvány összege 310.127.953 forint, melynek jelentős része az elnyert és még meg nem valósított TOP-os pályázati támogatás.

Az önkormányzat eredmény kimutatását a 10. melléklet mutatja, összege 840.196.280 forint, ami az önkormányzat vagyonmérlegében kimutatásra került.

*A rendelet-tervezet 9. melléklete alapján vizsgálható az önkormányzati vagyon változása.*

Az önkormányzat vagyona az év során 965.363.136 forintról 1.964.709.162 forintra változott.

*Az engedélyezett létszámkeret és a ténylegesen foglalkoztatottak viszonyát szemlélteti a rendelet-tervezet 5. melléklete.*

A 2022. évi költségvetésben 18 állás helyet határozott meg a képviselő testület az önkormányzat és intézménye vonatkozásában. A tényleges statisztikai összlétszám év végén 18,5 főben realizálódott.

*A rendelet-tervezet 8. mellékletében* a MFP fejlesztési forrást mutattuk be.

**Előzetes hatásvizsgálat:**

A jogalkotásról szóló 2010. évi CXXX. törvény (Jat.) 17. §-18. §-ai előzetes hatásvizsgálatot és indokolási kötelezettséget írnak elő. A hatásvizsgálat során vizsgálni kell

1. a tervezett jogszabály valamennyi jelentősnek ítélt hatását, különösen
   1. társadalmi, gazdasági, költségvetési hatásait,
   2. környezeti és egészségi következményeit,
   3. adminisztratív terheket befolyásoló hatásait, valamint
2. a jogszabály megalkotásának szükségességét, a jogalkotás elmaradásának várható következményeit, és
3. a jogszabály alkalmazásához szükséges személyi, szervezeti, tárgyi és pénzügyi feltételeket.

|  |  |  |
| --- | --- | --- |
| 1. A tervezett jogszabály valamennyi jelentősnek ítélt hatása | | |
| a. társadalmi, gazdasági, költségvetési hatás | b. környezeti és egészségi következmény | c. adminisztratív terheket befolyásoló hatás |
| * társadalmi hatás: nem releváns * gazdasági hatás: nem releváns * költségvetési hatás: a megállapított maradvány hatással van a következő évi költségvetésre | * környezeti következmény: nem releváns * egészségi következmény: nem releváns | * nem releváns |
| 2. A jogszabály megalkotásának szükségességét, a jogalkotás elmaradásának várható következményeit | | |
| * jogszabály megalkotásának szükségessége: a megalkotás szükséges, mivel azt jogszabály írja elő * a jogalkotás elmaradásának várható következményei: elmaradása esetén a Kormányhivatal írásban észrevételezheti az önkormányzat rendelet-alkotási tevékenységének elmaradását | | |
| 3. Jogszabály alkalmazásához szükséges személyi, szervezeti, tárgyi és pénzügyi feltételek | | |
| * Az alkalmazáshoz a szükséges személyi, szervezeti, tárgyi és pénzügyi feltételek rendelkezésre állnak. | | |

**Tisztelt Képviselő-testület!**

Kérem, hogy az előterjesztést, a rendelet-tervezetet és annak mellékleteit tekintse át és alkossa meg rendeletét a 2022. évi zárszámadásról.

Bana, 2023. ……….

**Toma Richárd s.k.**

**polgármester**